Държавен вестник, бр. 92, 2015 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  92
3. кандидатите по чл. 32, ал. 1, т. 1 не 
отговарят на изискването за приходи от ло­
заро-винарска дейност по чл. 37, ал. 4, т. 2; 
4. кандидатите по чл. 32, ал. 1, т. 2, 3, 4 и 
5 не отговарят на изискването за пазарен дял 
по чл. 37, ал. 4, т. 1;
5. липсва наличен бюджет, определен със 
заповедта по чл. 3, ал. 3;
6. в промоционалния проект не е форму­
лирана стратегия, целяща увеличение с не 
по-малко от 10 на сто ръста на продажбите. 
Чл. 40. (1) Държавен фонд „Земеделие“ уве­
домява писмено кандидата за одобрението или 
отхвърлянето на заявлението за предоставяне 
на финансова помощ в срок до 10 работни 
дни от издаване на заповедта по чл. 39, ал. 1.
(2) В срок до 10 дни от получаване на 
уведомлението за одобрение на заявлението 
по ал. 1 кандидатът или негов изрично упъл­
номощен с нотариално заверено пълномощно 
представител следва да се яви в Централното 
управление на ДФЗ за подписване на дого­
вор за предоставяне на финансова помощ за 
дейностите по чл. 31, ал. 2.
(3) В случай че кандидатът не сключи 
договор в срока по ал. 2 и не е информирал 
преди изтичането му ДФЗ за обективна не­
възможност да сключи договора, правото на 
подпомагане се прекратява.
(4) Кандидатът е длъжен да открие отделна 
банкова сметка за финансови трансакции, 
свързани единствено с договора по ал. 2.
Чл. 41. (1) Финансовата помощ по чл. 35, 
ал. 1 се изплаща чрез авансови плащания, 
междинни плащания и окончателно плащане.
(2) Ползвателят на финансова помощ може 
да подаде заявление за междинно плащане, 
при условие че е поискано със заявлението 
за предоставяне на финансова помощ и е 
включено в договора за предоставяне на фи­
нансова помощ.
(3) Междинното плащане включва разходи 
само за изпълнени и заплатени дейности.
(4) Ползвателят има право на едно меж­
динно плащане за един период.
(5) Заявления за междинни плащания не се 
приемат в периода 16 юни до 1 октомври на 
съответния период от промоционалния проект.
Чл. 42. (1) Заявление за авансово плаща­
не се подава след сключване на договор по 
чл. 40, ал. 2 или след започване на нов период 
по чл. 34, ал. 2. Към заявлението се прилага 
банкова гаранция в полза на ДФЗ в размер 
110 на сто от заявената авансова сума. Срокът 
на валидност на гаранцията трябва да бъде 
6 месеца след изтичане на крайния срок за 
изпълнение на всички дейности по договора 
по чл. 40, ал. 2.
(2) Размерът на авансовото плащане не 
може да надхвърля 80 на сто от стойността на 
договорената финансова помощ за съответния 
период съгласно чл. 34, ал. 2, финансирана 
от бюджета на ЕС и ДФЗ.
(3) Срокът за подаване на заявление за 
авансово плащане по сключения договор за 
предоставяне на финансова помощ по промо­
ционалния проект е не по-кратък от четири 
месеца считано от началото на съответния 
период съгласно чл. 34, ал. 2. 
(4) Държавен фонд „Земеделие“ извършва 
авансово плащане до 30 дни след депозирането 
на заявление за авансово плащане заедно с 
оригинал на банкова гаранция.
Чл. 43. (1) Заявлението за междинно пла­
щане по чл. 41, ал. 4 се подава в 10-дневен 
срок след изтичане на първото полугодие 
считано от началото на съответния период 
по чл. 34, ал. 2. След този срок заявления за 
междинно плащане не се приемат освен в 
случай на форсмажорни обстоятелства.
(2) Заявлението за междинно плащане се 
придружава от междинен доклад, финален 
финансов отчет, първични счетоводни и раз­
ходооправдателни документи за съответния 
период и извлечение по сметката, посочена 
в чл. 40, ал. 4. 
(3) При подаване на заявлението ползвате­
лят на финансова помощ осигурява оригинали­
те на всички документи, включително и тези, 
за които се изискват копия, като удостоверява 
съответствието на представените копия със 
заверка „Вярно с оригинала“ и подпис на полз­
вателя на финансовата помощ. Служителят, 
приемащ документите, сверява представените 
копия с оригиналните документи.
(4) Документите по ал. 3 се представят 
на български език, а когато оригиналният 
документ е на чужд език, се представя и ле­
гализиран превод, превод на заклет преводач 
или превод с апостил на български език.
(5) Сумата на авансовото плащане и меж­
динните плащания не може да превишава 80 
на сто от стойността на годишната финансова 
помощ от бюджета на ЕС и ДФЗ съгласно 
сключения договор по чл. 40, ал. 2.
Чл. 44. (1) Заявление за окончателно пла­
щане и/или отчет за авансово плащане след 
приключване на съответен период на изпъл­
нение на промоционалния проект се подава в 
10-дневен срок след датата на приключване на 
дейностите за съответния период, предвидени 
в договора за предоставяне на финансова по­
мощ. След изтичане на срока не се приемат 
заявления за окончателно плащане и/или 
отчет за авансово плащане освен в случаите 
на форсмажорни обстоятелства. 
(2) Заявлението за окончателно плащане 
и/или отчетът за авансово плащане по ал. 1 се 
придружава от финален отчет за осъществени­
те дейности, оценка на получените резултати 
от дейностите и от окончателен финансов 
отчет за извършените разходи.